एक हफ्ते में दूसरी बार आधी रात तक चली लोकसभा, जानिए क्या है वजह  
एक हफ्ते में दूसरी बार आधी रात तक चली लोकसभा
11 जुलाई को भी रात में 11.58 बजे तक चली थी लोकसभा
सदन में किसानों के बढ़ते सुसाइड के मामलों पर चिंता जाहिर की गई थी
एक हफ्ते में दूसरी बार ऐसा हुआ है जब लोकसभा (Lok Sabha) की कार्रवाई आधी रात तक चली हो. मंगलवार को लोकसभा (Lok Sabha) में रात 11 बजकर 59 मिनट तक कृषि और ग्रामीण विकास मंत्रालय के संबंध में चर्चा हुई. इससे पहले 11 जुलाई को भी रात में 11.58 बजे तक रेलवे मंत्रालय पर बहस हुई थी. 90 सदस्यों ने बहस में भाग लिया था. बहस की शुरुआत दोपहर 2.45 के आस-पास हुई थी. इस दौरान स्पीकर ओम बिरला ने कहा था, 'इसके पीछे तकनीकी कारण थे इसलिए आधी रात में सदन की कार्रवाई स्थिगित करनी पड़ी थी. नहीं तो सुबह 3 बजे तक कार्रवाई को प्राथमिकता दी जाती.'
भारत में आतंकी संगठन ISIS का सेटअप जमाने के लिए तमिलनाडु के 14 लोगों ने की फंडिंग: NIA सूत्र
मंगलवार को हुई सदन की कार्रवाई में किसानों के बढ़ते सुसाइड के मामलों पर चिंता जाहिर की गई और विपक्ष के सदस्यों ने कृषि की बिगड़ती स्थिति के लिए सरकार को सुझाव देते हुए कहा कि किसानों की समस्या का समाधान करने के लिए पर्याप्त पानी, क्वालिटी वाले बीज और जायज पारिश्रमिक तय किया जाए.
कर्नाटक संकट: स्पीकर के पक्ष में SC के फैसले से कुमारस्वामी सरकार गिरेगी या बेचगी? जानें- 5 प्वाइंट्स में
हालांकि विपक्ष ने सरकार पर आरोप लगाया कि कृषि सेक्टर के लिए सरकार पर्याप्त काम नहीं कर रही है. वहीं सरकार की तरफ से कहा गया कि बीते 5 सालों में मोदी सरकार की तरफ से किसानों के लिए कई योजनाएं निकाली गईं.  (इनपुट:पीटीआई)